1960ರ ದಶಕದ ಪೂರ್ವಭಾಗದಲ್ಲಿ ಪ್ರೀಸ್ಲಿಯ ಸ್ನೇಹಿತರಾಗಿದ್ದ ಮತ್ತು ಅವನ ಅಂತ್ಯದ ವರೆಗೂ ಅವನ ಜೊತೆಗಿದ್ದ ಸ್ನೇಹಿತರ ಗುಂಪನ್ನು ಮೆಂಫಿಸ್ ಮಾಫಿಯಾ ಎಂದು ಕರೆಯಲಾಯಿತು. "ಪರೋಪಜೀವಿಗಳಂತಹ ಅವರುಗಳಿಂದ ಸುತ್ತುವರಿಯಲ್ಪಟ್ಟುದರಿಂದ, ಚಟದ ಗುಲಾಮನಾಗಿ ಅಚೇತನನಾದರೂ ಯಾರೂ ಅವನಿಗೆ ಬುದ್ಧಿ ಹೇಳದಿದ್ದುದು ಅಚ್ಚರಿಯೇನಲ್ಲ. ಅವರಿಗೆ ಅವನು ಒಂದು ಬ್ಯಾಂಕ್ ನಂತಿದ್ದ ಮತ್ತು ಆ ಬ್ಯಾಂಕ್ ಯಾವಾಗಲೂ ತೆರೆದಿರುವುದು ಅವರಿಗೆ ಬೇಕಿತ್ತು" ಎನ್ನುತ್ತಾರೆ ಪತ್ರಕರ್ತ ಜಾನ್ ಹ್ಯಾರಿಸ್. ಎಲ್ವಿಸ್ ನ ಕಡೆಯ ಎರಡು ವರ್ಷಗಳ ಪ್ರದರ್ಶನಗಳಲ್ಲಿ ಪಿಯಾನೋ ನುಡಿಸಿದ ಟೋನಿ ಬ್ರೌನ್ ಅವನ ಶೀಘ್ರವಾಗಿ ಕುಸಿಯುತ್ತಿದ್ದ ಆರೋಗ್ಯವನ್ನೂ, ಅದರತ್ತ ತುರ್ತಾಗಿ ಗಮನ ನೀಡಬೇಕಾದುದನ್ನೂ ಮನಗಂಡನು: "ಆದರೆ ಎಲ್ವಿಸ್ ಯಾವಾಗಲೂ ಆ ಚಿಕ್ಕ ಗುಂಪಿನ ನಡುವೆಯೇ ಇರುತ್ತಿದ್ದುದರಿಂದ ನಾವೇನೂ ಮಾಡಲಾಗುವುದಿಲ್ಲವೆಂದು ನಮಗೆಲ್ಲರಿಗೂ ತಿಳಿದಿತ್ತು. ಆ ಗುಂಪು... ಅವನ ಮಿತ್ರರೆಂದು ಕರೆಸಿಕೊಂಡವರು"ಎನ್ನುತ್ತಾನೆ ಬ್ರೌನ್. ಮೆಂಫಿಸ್ ಮಾಫಿಯಾವನ್ನು ವಹಿಸಿಕೊಂಡು ಮಾತನಾಡುತ್ತಾ ಮಾರ್ಟಿ ಲ್ಯಾಕರ್ "ಪ್ರೀಸ್ಲಿ ತನ್ನ ನಿರ್ಧಾರ ತಾನೇ ತೆಗೆದುಕೊಳ್ಳುತ್ತಿದ್ದ... ನಾವು ಅವನೊಂದಿಗಿಲ್ಲದಿದ್ದಿದ್ದರೆ ಅವನು ಇನ್ನೂ ಬಹಳ ಬೇಗನೆ ಸಾವನ್ನಪ್ಪುತ್ತಿದ್ದನು" ಎನ್ನುತ್ತಾರೆ.

1964ರಲ್ಲಿ ಲ್ಯಾರಿ ಗೆಲ್ಲೆರ್ ಪ್ರೀಸ್ಲಿಯ ಕೇಶವಿನ್ಯಾಸಕನಾದನು. ಇವನು ಮೆಂಫಿಸ್ ಮಾಫಿಯಾದ ಅನ್ಯರಂತಿಲ್ಲದೆ, ಆಧ್ಯಾತ್ಮಿಕ ಸಮಸ್ಯಗಳಲ್ಲಿ ಆಸಕ್ತನಾಗಿದ್ದು, ತಮ್ಮ ಮೊದಲ ಮಾತುಕತೆಯಲ್ಲೇ ಪ್ರೀಸ್ಲಿಯು ತನ್ನೊಡನೆ ಹಂಚಿಕೊಂಡ ಗುಪ್ತವಾದ ಆಲೋಚನೆಗಳು ಮತ್ತು ಆತಂಕಗಳನ್ನು ನೆನೆಸಿಕೊಳ್ಳುತ್ತಾರೆ: "ನಾನು ಹೇಳುವುದೇನೆಂದರೆ ಒಂದು ಗುರಿ "ಇರಲೇ ಬೇಕು" ...ಒಂದು ಕಾರಣ ಇರಲೇಬೇಕು... ನಾನೇ ಎಲ್ವಿಸ್ ಪ್ರೀಸ್ಲಿ ಆಗಲು... ದೇವರ ಮೇಲೆ ಆಣೆ ಮಾಡಿ ಹೇಳುತ್ತೇನೆ, ನಾನು ಎಷ್ಟು ಒಂಟಿತನ ಅನುಭವಿಸುತ್ತೇನೆಂದು ಎಂದು ಯಾರಿಗೂ ತಿಳಿದಿಲ್ಲ. ಮತ್ತು ಎಷ್ಟು ಖಾಲಿ ಖಾಲಿಯಾದಂತೆ ಅನುಭವಿಸುವೆನೆಂತಲೂ" ತದನಂತರ ಗೆಲ್ಲೆರ್ ಅವನಿಗೆ ಧಾರ್ಮಿಕ ಗ್ರಂಥಗಳು ಮತ್ತು ಅಧ್ಯಾತ್ಮಿಕ ಗ್ರಂಥಗಳನ್ನು ನೀಡುತ್ತಿದ್ದು, ಪ್ರೀಸ್ಲಿಯು ಅವನ್ನು ಶ್ರದ್ಧೆಯಿಂದ ಓದುತ್ತಿದ್ದನು. ಮುಂದಿನ ದಿನಗಳಲ್ಲಿ ಪ್ರೀಸ್ಲಿಯು ಅಂತಹ ವಿಚಾರಗಳಲ್ಲೇ ತಲ್ಲೀನನಾಗಿರುತ್ತಿದ್ದು, ಪ್ರವಾಸ ಹೋದೆಡೆಯೆಲ್ಲಾ ಟ್ರಂಕ್ ಗಟ್ಟಲೆ ಪುಸ್ತಕಗಳನ್ನು ಒಯ್ಯುತ್ತಿದ್ದನು.

ಚೊಚ್ಚಲ ರಾಷ್ಟ್ರೀಯ ಟಿವಿ ಪ್ರದರ್ಶನ ಮತ್ತು ಚೊಚ್ಚಲ ಆಲ್ಬಮ್
ಕರ್ನಲ್ ಪಾರ್ಕರ್ ಮತ್ತು ಇತರರ ಪ್ರಭಾವ
ವರ್ಣೀಯ ವಿಷಯಗಳು
ಮೆಂಫಿಸ್ ಮಾಫಿಯಾ